OzLabs/hebrew-wiki-articles huggingface dataset:
מריה אנה, נסיכת אנהלט-דסאו

מריה אנה, נסיכת אנהלט-דסאו (גרמנית: Maria Anna von Anhalt-Dessau; 14 בספטמבר 1837 - 12 במאי 1906) הייתה בתו של לאופולד הרביעי, דוכס אנהלט, ואשתו של פרידריך קרל, נסיך פרוסיה.

==ביוגרפיה==
מריה אנה נולדה ב-14 בספטמבר 1837 בדסאו, ללאופולד הרביעי, דוכס אנהלט-דסאו ופרדריקה וילהלמינה, נסיכת פרוסיה, בתם של לודוויג קרל, נסיך פרוסיה ופרדריקה, דוכסית מקלנבורג-שטרליץ.

ב-29 בנובמבר 1854 התחתנה מריה אנה עם פרידריך קרל, נסיך פרוסיה, שהיה בן דודה מדרגה שנייה. נישואי השניים היו מאושרים, והיו להם חמישה ילדים. מריה אנה נחשבה לאחת הנשים היפות ביותר בדורה, וניחנה בכישרון ניכר למוזיקה וציור. מריה אנה הייתה כמעט חירשת לגמרי, מה שגרם לה להראות ביישנית ונבוכה בכל פעם שהייתה בחברת אנשים, אולם כאשר הייתה לבד עם אנשים, הייתה מקסימה ומאוד שנונה.

ב-15 ביוני 1885 מת בעלה פרידריך קרל, נסיך פרוסיה. לאחר מותו עזבה מריה אנה את ברלין, ועברה לאיטליה, שם שהתה בעיקר בנאפולי, רומא, ופירנצה. בשנת 1889 התחתן בנה פרידריך לאופולד, נסיך פרוסיה עם לואיזה סופיה, נסיכת שלזוויג-הולשטיין-זונדרבורג-אוגוסטנבורג, אחותה של אוגוסטה ויקטוריה, קיסרית גרמניה ומלכת פרוסיה. ב-12 במאי 1906 מתה מריה אנה בעיר פרידריכרודה, והיא בת 68 שנים.

==משפחתה==
בשנת 1854 התחתנה מריה אנה עם פרידריך קרל, נסיך פרוסיה, בנו של קרל, נסיך פרוסיה, ונולדו לה ממנו חמישה ילדים:
* מריה (1855 – 1888)
* אליזבת אנה (1857 – 1895)
* אנה ויקטוריה (1858)
* לואיזה מרגרטה (1860 – 1917)
* פרידריך לאופולד (1865–1931)

== אילן יוחסין ==

==קישורים חיצוניים==

קטגוריה:נסיכות גרמניות
קטגוריה:ילידות 1837
קטגוריה:נפטרות ב-1906
נערי המלך

נערי המלך (ביוונית עתיקה: βασιλικοὶ παῖδες) היו נערים אשר גויסו מהאריסטוקרטיה במוקדון, כדי לשרת את מלך מוקדון. בין תפקידיהם נמנו שמירה על המלך, לסייע לו בציד ולשרת אותו.

אריאנוס טוען שפיליפוס השני, מלך מוקדון הוא אשר ייסד את הגוף הזה, אך יש חוקרים מודרניים שטוענים שהמוסד היה קיים עוד לפני הרפורמה הצבאית של פיליפוס. ניקולס האמונד סבור שייתכן ומקורותיו נעוצים אפילו במאה החמישית לפנה"ס או המאה השישית לפנה"ס. מוסד זה היה צבאי למחצה, ונחשב למכובד מאוד. סביר להניח שרבים מהאריסטוקרטים המוקדונים התחילו את שירותם הצבאי ביחידה זו. האמונד אף סבור שפאוסניאס מאורסטיס, אשר רצח את פיליפוס בשנת 336 לפנה"ס, היה אחד מנערי המלך, אף על פי שאין אזכור ברור לכך.

החוקר הלמוט ברווה (Helmut Berve) טוען שנערי המלך ליוו את אלכסנדר הגדול לאורך כל מסעות המלחמה שלו - טענה אשר הפכה למקובלת. עם זאת, חלק מהחוקרים סוברים שנערי המלך הצטרפו למסע רק ב-321 לפנה"ס לערך, כחלק מהתגבורות שהגיעו לאחר המצור על עזה, וגם אז לא הצטרפו כולם, אלא רק כ-50 מהם. בשנת 327 לפנה"ס יזמו כמה מנערי המלך את "קשר נערי המלך", אשר במסגרתו תכננו להתנקש באלכסנדר בזמן ששמירת אוהלו תופקד בידיהם. הקשר נכשל כי לא כל הנערים שיתפו פעולה, ואחד מהם הסגיר את חבריו. סביר להניח שבתקופתו של אלכסנדר שולבו גם בני עמים זרים בין נערי המלך, כחלק מהמדיניות של אלכסנדר לשילוב עמים "ברברים" בצבאו. אף על פי שהדיאדוכים הקימו מוסד מקביל, הרי שהם לא העזו לכנות אותו "נערי המלך" כל עוד אלכסנדר הרביעי היה בחיים. לאחר מותו, הכתירו את עצמם מרבית הדיאדוכים כמלכים בארצותיהם, וחידשו איש איש את מוסד נערי המלך. ידוע על נערי מלך בחצרות הממלכות ההלניסטיות. ארנסט בדיאן סבור שהמוסד התקיים עד לכיבושה של ממלכת מוקדון בידי הרפובליקה הרומית ב-168 לפנה"ס.

גילם המדויק לא מצוין במקורות, אך סביר להניח שהיו לכל הפחות באמצע שנות העשרה או אפילו לקראת סוף שנות העשרה. הם עברו אימון קרבי לפני שנכנסו לתפקיד. הם סיימו את שירותם במוסד זה בגיל 18 בערך, ולאחר מכן המשיכו ישירות לשירות צבאי בחיל הפרשים המוקדוני. מספרם המדויק אינו ידוע ומעריכים שנע בין 100 "נערים" ל-200. כ-50 מהם ליוו את המלך בתורנות בכל עת, שמרו על אוהלו, סייעו לו בציד ושימשו כנושאי הכלים שלו. פרט לכך היו להם גם תפקידים רגילים כמו של משרתים, מה שגרם לכך שלעיתים הם זוהו בטעות כ"עבדים". דיודורוס לדוגמה, מזכיר אותם כמי שמכינים אמבטיה וארוחה למלך לאחר הקרב. לא ידוע האם המבוגרים יותר מביניהם לחמו לצד המלך בקרב או לא. ייתכן שלמוסד "נערי המלך" הייתה מטרה נוספת: כבני ערובה שהבטיחו את נאמנות הוריהם.

==לקריאה נוספת==
<div class="mw-content-ltr">
* N. G. L. Hammond, Royal Pages, Personal Pages, and Boys Trained in the Macedonian Manner during the Period of the Temenid Monarchy Historia, Historia: Zeitschrift für Alte Geschichte, Bd. 39, H. 3 (1990), pp. 261–290
* E.D.Carney, The Conspiracy of Hermolaus, CJ 76 (1980–81), 223–231
* Waldemar Heckel, Marshals of Alexander's Empire, Routledge, 1992
</div>

==הערות שוליים==

קטגוריה:מוקדון
ישיבת אור ברוך

ישיבת אור ברוך הייתה ישיבה גדולה וישיבה קטנה חרדית-ספרדית אשר שכנה בשכונת בית וגן בירושלים.

== היסטוריה ==
הישיבה הוקמה בשנת ה'תשל"ז (1977) בשכונת בית וגן, על ידי האחים הרבנים גבריאל ומיכאל טולדנו בעידודו של רבם הרב שך. הישיבה נושאת את שמו של סבם הרב רפאל ברוך טולדנו רבה של מקנס. לאחר הקמת הישיבה חולקו התפקידים בין האחים, הרב גבריאל התמנה לראש הישיבה והרב מיכאל התמנה לנשיא. בשנות הקמתה נחשבה הישיבה ייחודית בסגנונה, כשלמרות היותה ישיבה ספרדית, הונהגה בה שיטת לימוד ליטאית.

גרעין הקמת הישיבה הראשון התבסס על קבוצת בחורים ספרדים מישיבת חברון ובהם אריה דרעי.

הישיבה כללה אף ישיבה קטנה בראשה עמד גיסם הרב אברהם עמר וכולל אברכים.

בט"ז בחשוון ה'תשע"ז, נפטר הרב גבריאל טולדנו, ובמקומו מונה בנו הרב רפאל ברוך טולדנו לראש הישיבה. בנו הרב דניאל טולדנו מכהן כר"מ בישיבה. המשגיח היה הרב מנשה דונט. נכון ל-2018 בישיבה כ-120 בחורים.

הישיבה נסגרה סופית בשנת 2021, ה'תשפ"א.
=== ישיבת ברית יעקב ===
בניו של הרב מיכאל טולדנו, הקימו את ישיבת "ברית יעקב", ישיבה ספרדית ליטאית עם נטייה לסגנון בריסק. נכון ל-2018 בישיבה זו כ-200 בחורים.

==קישורים חיצוניים==
* [http://www.torahindex.com/he/inst/institutionsDetail.aspx?index=1&instID=2230 ישיבת אור ברוך], באתר עולם התורה
* [http://www.jdn.co.il/breakingnews/766702 הסדר החלבי של הגאון רבי גבריאל טולדנו זצ"ל], באתר JDN

קטגוריה:ישיבות ספרדיות
קטגוריה:בית וגן: מוסדות חינוך
קטגוריה:ישיבות גדולות בישראל
קטגוריה:ירושלים: ישיבות
מאוזוליאום הו צ'י מין

מאוזוליאום הו צ'י מין הוא אנדרטה בעיר האנוי בירת וייטנאם לזכרו של הו צ'י מין, מנהיג המדינה משנת 1951 ועד 1969.

המאוזוליאום ניצב בכיכר בא דין (Ba Đình) בעיר, שבה קרא הו צ'י מין את הצהרת העצמאות של וייטנאם ב-2 בספטמבר 1945. הקמתו החלה ב-2 בספטמבר 1973 והוא נחנך ב-29 באוגוסט 1975.

המאוזוליאום הוא מבנה רבוע הניצב על גבי בניין בסיס רחב, מצופה אבן גרניט אפורה. גובהו הוא 21.6 מטרים ורוחבו 41.2 מטרים. תכנונו הושפע מהמאוזוליאום של לנין במוסקבה שברוסיה, בתוספת מוטיבים של אדריכלות וייטנאמית. על גבי הפורטיקו של המבנה נכתב "יושב הראש הו צ'י מין". בכרזה המוצגת בצד המבנה נכתב "הרפובליקה הסוציאליסטית של וייטנאם לתמיד".

באולם המרכזי במבנה, המצופה אבן אפורה, שחורה ואדומה, מוצגת גופתו החנוטה של הו צ'י מין בתוך תיבת זכוכית, כשבצידה משמר כבוד. תור של מבקרים נאסף מדי יום בפתח המאוזוליאום על מנת לעבור על פני התיבה. בתוך האולם נאכפים כללי התנהגות קפדניים.

ממזרח למאוזוליאום נפרשת הכיכר, שחלקה מרוצף וביתרתה מצויים 240 ריבועי דשא המופרדים בשבילים. מעברו האחר של המבנה משתרעים גנים שבהם כ-250 מינים של צמחים ופרחים מחלקיה השונים של וייטנאם.

==קישורים חיצוניים==

הו צ'י מין
קטגוריה:וייטנאם: מבנים
קטגוריה:האנוי
GJ 1061

GJ 1061 (נקרא גם LHS 1565 או LFT 295) הוא ננס אדום הנמצא במרחק של כ-12 שנות אור ממערכת השמש בקבוצת הכוכבים שעון מטוטלת. זהו אחד הכוכבים הקרובים לכדור הארץ אך כמו כל שאר הננסים האדומים, גם את GJ 1061 לא ניתן לראות ללא ציוד עזר, שכן בהירות נראיתו היא מדרגה 13, נמוכה בהרבה מסף הראייה האנושי. ניתן לראותו רק באמצעות טלסקופ, כ-7.25 מעלות ממערב-דרום-מערב לכוכב α בשעון מטוטלת.

==היסטוריה==
הכוכב מוזכר לראשונה בקטלוג של כוכבים עם תנועה עצמית גבוהה שפרסם האסטרונום ההולנדי וילם יקוב לויטן בשנת 1942 תחת הציון L 372-58. בגרסאות מאוחרות יותר של קטלוג הכוכבים בעלי תנועה עצמית של מעל חצי שניית קשת בשנה קיבל הכוכב גם את הציונים LFT 295 (1955) ו-LHS 1565 (1976). בשנת 1979 הוא הוכנס לקטלוג גליזה - יארייס אף על פי שמרחקו לא היה ידוע בוודאות. בשנת 1997 על ידי צוות בראשות טוד הנרי נמדד המרחק אליו והתברר שהוא כ-12 שנות אור, מה שהפך אותו לכוכב ה-20 הכי קרוב למערכת השמש (לא כולל ננסים חומים שאינם חלק ממערכת הכוללת כוכבים המתיכים מימן).

==מאפיינים==
GJ 1061 הוא ננס אדום מסוג ספקטרלי M5.5 V. רדיוסו מוערך ב-0.18 רדיוס שמש, מסתו מוערכת במעט יותר מעשירית מסת שמש ועוצמת הארתו היא כ-67 מיליוניות מעוצמת ההארה של השמש באור נראה, אך בגלל טמפרטורת פניו הנמוכה, כ-2,800 קלווין, רוב קרינתו היא בתחום התת-אדום. תצפיות לאורך זמן מראות ש-GJ 1061 הוא כוכב יציב יחסית עם פעילות נמוכה בכרומוספירה שלו, עובדה שתואמת את מהירות הסיבוב הנמוכה שלו שמוערכת בפחות מ-5 קילומטר לשנייה. המרחק שבו כוכב לכת המקיף את GJ 1061 יכול להכיל מים נוזליים הוא בין 0.031 ל-0.066 יחידה אסטרונומית, אבל לא ידוע על כוכבי לכת כלשהם המקיפים את GJ 1061. לכוכב תנועה עצמית של 0.83 שניות קשת בשנה.

==סביבה==
הכוכב הקרוב ביותר ל-GJ 1061 הוא הננס האדום כוכב קפטיין שנמצא במרחק של כ-3.7 שנות אור ממנו אך למרות הקרבה הוא עמום מכדי שעין אנושית תוכל להבחין בו ממרחק זה. במרחק של כ-7 שנות אור נמצא ε בארידנוס שממרחק זה יראה עם בהירות מדרגה 2.8, בהיר בהרבה מכפי שהוא נראה מכדור הארץ ובמרחק דומה נמצא הכוכב הכפול גליזה 65, אך בשל עמימותו לא ניתן יהיה לצפות בו ללא ציוד עזר. במרחק של כ-7.6 שנות אור מ-GJ 1061 נמצא τ בלווייתן שממרחק זה יהיה קל לצפייה עם בהירות מדרגה 2.5 לעומת 3.5 כפי שהוא נראה מכדור הארץ. הכוכב הבהיר ביותר בשמים של GJ 1061 יהיה סיריוס שממרחק של פחות מ-9 שנות אור יהיה עם דרגת בהירות דומה לזו שנראית מכדור הארץ, 1.4-. השמש תראה משם ככוכב חסר יחוד עם דרגת בהירות 2.66.

==קישורים חיצוניים==
* [http://www.solstation.com/stars/lhs1565.htm GJ 1061] באתר Solstation
* 

==הערות שוליים==

קטגוריה:ננסים אדומים
קטגוריה:קבוצת הכוכבים שעון מטוטלת
קטגוריה:כוכבים קרובים
קטגוריה:קטלוג גליזה
קטגוריה:קטלוג לויטן
נמל גוואדאר

נמל גוואדאר (אורדו: گوادر بندرگاه) הוא נמל מים עמוקים הממוקם על שפת הים הערבי בגוואדאר, שבמחוז בלוצ'יסטן בפקיסטן. לנמל תפקיד מכריע בברית הכלכלית הסינו-פקיסטנית (CPEC) והוא מהווה קישור הכרחי בין מיזמי הענק השאפתניים של סין, חגורה אחת, דרך אחת, ודרך המשי הימית.

==קישורים חיצוניים==
* 

== הערות שוליים ==

קטגוריה:פקיסטן: כלכלה
קטגוריה:פקיסטן: תחבורה
גוואדאר
קטגוריה:בלוצ'יסטן
קטגוריה:מיזמי יוזמת החגורה והדרך
מיקולוב (פולין)

תצלום של בית הכנסת המקומי באזור [[1920]]
מיקולוב (בפולנית: Mikołów; בגרמנית: Nikolai, ניקולאי) היא עיר בפרובינציית שלזיה שבדרום מערב פולין ליד קטוביץ. בעיר מתגוררים כ-40 אלף איש (נכון ל-2017).

==ערים תאומות==
למיקולוב 4 ערים תאומות:
* 
* 
* 
* 

==קישורים חיצוניים==

* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שלזיה (פרובינציה): ערים
קטגוריה:יישובים שהוקמו במאה ה-13
אנה מפרוסיה

אנה מפרוסיה (גרמנית: Anna von Preußen; 3 ביולי 1576 - 30 באוגוסט 1625) הייתה בתו של אלברכט פרידריך, דוכס פרוסיה, ואשתו של יוהאן זיגיסמונד, הנסיך הבוחר מברנדנבורג.

==ביוגרפיה==
אנה נולדה ב-3 ביולי 1576 בקניגסברג, לאלברכט פרידריך, דוכס פרוסיה ומריה אלאונורה מקלווה, בתם של וילהלם, דוכס יוליך-קלווה-ברג ומריה, ארכידוכסית אוסטריה.

ב-30 באוקטובר 1594 התחתנה אנה עם יוהאן זיגיסמונד, הנסיך הבוחר מברנדנבורג, ומכיוון שלא היו לאביה בנים, נועד בעלה לרשת את דוכסות פרוסיה, וכן את דוכסות יוליך-קלווה-ברג שהייתה ירושה מאמה.

אנה הייתה אינטלקטואלית, והיה לה מזג חם ורצון חזק, והיא לא נמנעה מלהיאבק על זכויות הירושה שלה כנגד טוענים אחרים. בשנת 1612 המיר בעלה את דתו לקלוויניסטית, ואנה נותרה מגינת הלותרניזם. בשנת 1620 חיתנה אנה את בתה מריה אלאונורה מברנדנבורג עם גוסטב השני אדולף, מלך שוודיה, נגד רצונו של בנה גאורג וילהלם, הנסיך הבוחר מברנדנבורג.

ב-30 באוגוסט 1625 מתה אנה בברלין, והיא בת 49 שנים.

==משפחתה==
בשנת 1594 התחתנה אנה עם יוהאן זיגיסמונד, הנסיך הבוחר מברנדנבורג, ממנו נולדו לה 8 ילדים:
* גאורג וילהלם, הנסיך הבוחר מברנדנבורג (1595–1640)
* אנה סופיה מברנדנבורג (1598–1659)
* מריה אלאונורה מברנדנבורג (1599–1655)
* קתרינה מברנדנבורג (1602–1644)
* יואכים זיגיסמונד מברנדנבורג (1603–1625)
* אגנס מברנדנבורג (1606–1607)
* יוהאן פרידריך מברנדנבורג (1607–1608
* אלברכט כריסטיאן מברנדנבורג (1609)

== אילן יוחסין ==

==קישורים חיצוניים==

* 

קטגוריה:פרוסיה
קטגוריה:נסיכות גרמניות
קטגוריה:ילידי 1576
קטגוריה:נפטרות ב-1625
מתמטיקה חישובית

מתמטיקה חישובית (באנגלית: Computational mathematics) הוא שם כולל לתחומי מחקר במתמטיקה שבהם יש לחישובים מקום מרכזי, עם דגש על אלגוריתמים, שיטות נומריות וחישובים סימבוליים. במסגרת החישוב נכללים, חישובים נומריים, בדיקת מודלים מתמטיים, פתרון בעיות מתמטיות, בדיקת השערות מתמטיות ומציאת הוכחות למשפטים מתמטיים. מיד לאחר הופעת המחשבים הראשונים, בשנות השישים המוקדמות של המאה העשרים, מתמטיקה חישובית החלה להתפתח כתחום עצמאי ונפרד ממתמטיקה יישומית. כיום, לתחומים רבים במתמטיקה, גם בתחומים השייכים למתמטיקה תאורטית, מתפתח תחום מקביל שהוא חישובי. מתמטיקה חישובית מתייחסת או כוללת את התחומים הבאים:
* חישוב נומרי של נגזרות ואינטגרלים מסוימים
* מציאת פתרונות נומריים של משוואות ומערכות של משוואות
* מציאת פתרונות נומריים של משוואות דיפרנציאליות (רגילות וחלקיות) ומערכות של משוואות דיפרנציאליות (למשל, שיטת אלמנטים סופיים).
* חישוב סימבולי ומערכות אלגברת מחשב
* ניתוח מודלים מתמטיים באמצעות הדמיה ממוחשבת והדמית מונטה קרלו
* תורת הכאוס
* סטטיסטיקה חישובית
* כריית מידע ונתוני עתק
* תורת הצפנים
* תורת האינפורמציה החישובית
* בלשנות חישובית
* תורת המשחקים חישובית
* אלגברה ליניארית חישובית
* גאומטריה חישובית
* תורת הגרפים החישובית
* תורת המספרים החישובית
* תורת החבורות החישובית
* אלגברה מופשטת חישובית
* טופולוגיה חישובית
* טופולוגיה אלגברית חישובית
* גאומטריה אלגברית חישובית
* הוכחות בסיוע מחשב (לדוגמה: בעיית ארבעת הצבעים)
היישום של שיטות המתמטיקה החישובית בתחומי המדע וההנדסה השונים נקרא מדע חישובי.
(חישוביות וסיבוכיות אלגוריתמים משויכים בדרך כלל לתחום של מדעי המחשב התאורטיים.)

==קישורים חיצוניים==

* [http://focm-society.org האתר של הארגון (ללא מטרות רווח): Foundations of Computational Mathematics]

קטגוריה:מתמטיקה שימושית
בראיינט דאנסטון

בראיינט קווין דאנסטון ג'וניור (באנגלית: Bryant Kevin Dunston Jr.; נולד ב-28 במאי 1986 בדרום קנטקי, ארצות הברית) הוא כדורסלן אמריקאי-ארמני המשחק בעמדת הסנטר בקבוצת אנאדולו אפס מליגת העל הטורקית והיורוליג.

==קריירת משחק==
===ראשית הקריירה===
דאנסטון נולד בקנטקי אך גדל ברובע קווינס בעיר ניו יורק. במכללות שיחק דאנסטון בנבחרת אוניברסיטת פורדהם שבניו יורק, כשהוא משחק בכל 120 משחקי הקבוצה בתקופתו שם ומסיים, לאחר ארבע שנים, כמוביל טבלאות הריבאונדים והחסימות של האוניברסיטה בכל הזמנים.

===קריירה מקצוענית===
הקבוצה המקצוענית הראשונה בה שיחק דאנסטון הייתה מוביס פבוס מליגת העל הדרום קוריאנית, שבה שיחק למשך שתי עונות. לאחר מכן עבר לשחק במועדון אריס סלוניקי מליגת העל היוונית. באריס שיחק למשך עונה אחת תחת המאמן הישראלי שרון דרוקר. באמצע עונה זו עבר לשחק בקבוצת בני השרון מליגת העל בכדורסל, עקב אי יכולתה של אריס לעמוד בסכומי חוזהו של דאנסטון והחתמתו של שחקן אחר בעמדת הסנטר.

לקראת העונה הבאה חתם דאנסטון בקבוצת הפועל חולון מהליגה הישראלית, בה שיחק עונה אחת. אחרי עונה מוצלחת במדים הצהובים-סגולים, בה נבחר לחמישיית העונה, היה על סף חתימה בברוקלין נטס מה-NBA, אך לבסוף עבר לפלקנסטרו וארזה. בווארזה שיחק עונה נוספת, עד שבעונת חתם באולימפיאקוס פיראוס מליגת העל היוונית, שבמדיה שיחק לראשונה ביורוליג. בעונתו הראשונה ביוון העמיד ממוצעים גבוהים של 10.3 נקודות, 5.3 ריבאונדים, 1.1 חטיפות ו-1.3 חסימות למשחק על פני 29 משחקים - הוביל את היורוליג בחסימות לאותה עונה. העונה הסתיימה בהפסד של היוונים לריאל מדריד בשלב ההצלבה (רבע הגמר). בסיום העונה זכה דאנסטון בפרס שחקן ההגנה של היורוליג לעונת .

בעונת המשיך דאנסטון את היכולת ההגנתית הגבוהה שלו, ואף זכה פעם נוספת בפרס שחקן ההגנה של העונה. בזירה המקומית זכתה אולימפיאקוס בעונה זו באליפות הליגה היוונית. בסיום עונה זו הסתיים חוזהו של דאנסטון בפיראוס, והוא עבר לשחק בקבוצת אנאדולו אפס מליגת העל הטורקית והיורוליג. בעונתו הראשונה בקבוצה זכה איתה בגביע הנשיאים, והעמיד ממוצעים של 7.9 נקודות, 5.0 ריבאונדים ו-1.1 חסימות למשחק על פני 24 משחקים ביורוליג.

בעונת זכה דאנסטון להצלחה אישית ביורוליג, כשנכלל בחמישיית העונה השנייה, ובליגה הטורקית, כשנבחר למשחק ה של הליגה.

===קריירה בינלאומית===
דאנסטון היה במגעים לקבלת דרכון סלובני, שלא הבשילו לבסוף לכדי אזרחות - על מנת לשחק בנבחרת סלובניה בכדורסל. ב-2016 קיבל דאנסטון אזרחות ארמנית, ושיחק עם נבחרת ארמניה באליפות אירופה בכדורסל לנבחרות קטנות במולדובה באותה שנה, כשהוא עוזר לה לזכות במדליית הזהב.

==תארים==

==קישורים חיצוניים==

==הערות שוליים==

קטגוריה:ניו יורק: אישים
קטגוריה:כדורסלני אריס סלוניקי
קטגוריה:כדורסלני בני השרון
קטגוריה:כדורסלני הפועל חולון
קטגוריה:כדורסלני וארזה
קטגוריה:כדורסלני אולימפיאקוס
קטגוריה:כדורסלני אנאדולו אפס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ארמנים
קטגוריה:כדורסלני אוניברסיטת פורדהאם
קטגוריה:קנטקי: כדורסלנים
קטגוריה:סנטרים (כדורסל)
קטגוריה:אמריקאים שנולדו ב-1986
Gulaab Gang (סרט)

Gulaab Gang היא דרמת פשע הודית משנת 2014, שבמרכזו מאבק של נשים נגד אלימות כלפי נשים, בבימויו של סומיק סן. בסרט מככביםמדהורי דיקסיט וג'והי צ'אולה. הסרט מבוסס באופן חלקי על קורות כנופיית גולאבי ומייסדתה, סמפט פל דווי.

== עלילה ==
חברות הכנופיה "גולאב" (הוורודה) הן אקטיביסטיות וויג'ילנטיות הפעילות בבונדלקהאנד אוטאר ובמאדיה פרדש. הנשים לובשות סארי ורוד, ונלחמות נגד תופעות אלימות ודכאניות שנשים סובלות מהן, כמו אלימות במשפחה, שיטת הנדוניה, אונס וחינוך. המנהיגה של הקבוצה, ראג'ו (מדהורי דיקסיט), מתעמתת עם פוליטיקאית ממולחת וערמומית, סומיטרה דווי (ג'והי צ'אולה), שנוהגת לנצל אנשים למטרותיה. 

ראג'ו מנהלת את כנופייתה בכפר מדהופור, שם היא מלמדת ילדות קטנות קרוא וכתוב, ואת הבוגרות כיצד להילחם. בנוסף לפעולות בשטח שהיא מובילה, ראג'ו מחליטה לרוץ בבחירות המקומיות נגד סומיטרה דווי, ולהדיח אותה מתפקידה. מכאן העלילה מתפתחת, כאשר סומיטרה מוכנה לעשות הכל כדי למנוע את הגשמת תוכניותיה של ראג'ו, ומסדרת מארב בו רוב חברותיה נהרגות. ראג'ו מתכננת את נקמתה בסומיטרה, כאשר זו מתכננת כיצד לחסל את הגולאב אחת ולתמיד. בעימות הסופי בין השתיים, ראג'י כורתת את ידה של סומיטרה כשהיא מנסה לירות בה ובחברותיה בנשק אוטומטי. בסוף, סומיטרה נעצרת ונגזרת למאסר עולם, וראג'ו מגשימה את חלומה ומייסדת בית ספר לילדות במצוקה.

== קאסט ==
[[מדהורי דיקסיט בתפקיד ראג'ו]]
* מדהורי דיקסיט בתפקיד ראג'ו
* ג'והי צ'אולה בתפקיד סומיטרה דווי
* טנישתה צ'טרג'י בתפקיד קג'רי (חברה בגולאב)
* דיוויה ג'גדלה בתפקיד מאהי (חברה בגולאב)
* פריאנקה בוז בתפקיד סנדהיה (חברה בגולאב)
* לאטה ס. סינג בתפקיד טארה (חברה בגולאב)

== מחלוקת ==
מספר ימים לפני יציאת הסרט לאקרנים, סמפט פל דווי, המנהיגה המקורית של גולאבי גאנג האמיתית, הגישה עתירה נגד יוצרי הסרט, בטענה שהסרט מבוסס עליה, ושאין ליוצרים זכויות על סיפורה. ב-5 במרץ 2014, בית המשפט בדלהי הוציא צו עיכוב נגד הפצת הסרט ברחבי הודו, לפיו הסרט יפגע במוניטין של סמפט פל דווי באופן "שעליו אי אפשר לפצות בכסף". למחרת, בית המשפט העליון התיר את שחרורו של הסרט.

== ביצועים וקבלה ==
הסרט יצא לביקורות מעורבות, אך ביצועיה של ג'והי צ'אולה זכו לתשבחות ואף לפרסים בתור כוכבת המשנה. הסרט הפסיד כסף בקופות, ונחשב לכישלון על ידי המפיקים.

== פרסים ==
{| class="wikitable"
!פרס
!קטגוריה
!מועמדת
!תוצאה
|-
|פרסי פילמפייר
|שחקנית משנה הטובה ביותר
| rowspan="6" |ג'והי צ'אולה
|
|-
|Star Screen Awards
|השחקנית הטובה ביותר בתפקיד נבל
|
|-
|IIFA Awards
|שחקנית המשנה הטובה ביותר
|
|-
|Dadasaheb Phalke Award
|השחקנית הטובה ביותר
|
|-
|Bollywood Hungama Surfers Choice Movie Awards
|השחקנית הטובה ביותר בתפקיד נבל
|
|-
|IBNLive Movie Awards
|שחקנית המשנה הטובה ביותר
|
|}

== קישורים חיצוניים ==

* [http://www.bollywoodhungama.com/moviemicro/cast/id/551149 Gulaab Gang at Bollywoodhungama.com]

== הערות שוליים ==

קטגוריה:סרטי 2014
קטגוריה:סרטים בהינדי
קטגוריה:סרטים הודיים
הפליצו בגאווה

ממוזער
הפליצו בגאווה (באנגלית: Fart Proudly; מוכר גם בשמות "מכתב לאקדמיה המלכותית" ו"לאקדמיית ההפלצה המלכותית") הוא שמו המקובל של מאמר אודות נפיחות אשר נכתב בסביבות שנת 1781 על ידי בנג'מין פרנקלין, בעת שירותו כשגריר ארצות הברית בצרפת.

המאמר נכתב בתגובה להזמנה מהאקדמיה המלכותית של בריסל. פרנקלין האמין שהסביבה האקדמית באירופה באותה תקופה נגועה ביומרנות ועסוקה בעניינים לא-מעשיים. בשל כך נענה להזמנה בחיבור מאמר סרקסטי ועוקצני בו הוא מציע להפנות משאבי מחקר למציאת דרכים לשיפור ריחן של נפיחות אנושיות, עד לרמה שיהיה אפשר להשתמש בהן כבושם. בנוסף עוסק המאמר באופן ההשפעה של אכילת מאכלים שונים על ריח הנפיחות, והוא מסתיים במשחק מילים לעגני לפיו, להבדיל מההשלכות המעשיות של מאמר זה, מאמרים אחרים שווים "בקושי פרד'ינג" (farthing).

המאמר לא הוגש בסופו של דבר לאקדמיה, אך הודפס במכונת הדפוס של פרנקלין וחולק בתפוצה מצומצמת, בין השאר לג'וזף פריסטלי, כימאי הידוע בעבודתו בתחום הגזים.

במשך שנים המאמר לא הוכלל ברפרטואר הכתבים המפורסמים של פרנקלין, אך יצא לאור לבסוף בשנת 1990, ונכון ל-2022 הוא זמין גם ברשת.

==הערות שוליים==

קטגוריה:מאמרים
קטגוריה:בנג'מין פרנקלין
בלדה על סוס עם כתם על המצח

"בלדה על סוס עם כתם על המצח" היא בלדה המספרת על גלגוליו של סייס יהודי שנשלח לקנות סוס, אך במקום זאת משתמש בכסף שניתן לו לקניית ניגון. מילות השיר מתכתבות עם מסורת הניגונים החסידיים שלפיה אף על פי שפעמים רבות אין לניגון מילים כלל, בכל זאת גלומה במוסיקה שלו משמעות עמוקה. הלחן, בהתאם לטקסט הוא במסורת הכליזמר. השיר הגיע למקום השביעי במצעד העברי לשנת תשל"ד.

== עלילה ==
השיר מתחיל בהוראה שנותן הפריץ למושקה, לקנות לו סוס "עם כתם על המצח, וכתם על הגב ושערה של כסף זוהרת בזנב" ונותן לו 100 רובל. מושקה הולך ליריד ושם רואה גוי עם סוס כזה, המזמר להנאתו ניגון. מושקה מבקש מהגוי ללמד אותו את השיר, והוא דורש תשלום של 50 רובל, הניתן מיד. לאחר שמושקה לומד את השיר הוא נזכר בסוס ומבקש לקנות אותו. הגוי נוקב בסך של 100 רובל, ומושקה רוצה להוסיף את החמישים הנותרים, אך הגוי דוחה אותו ומסביר לו שהניגון לא חינם ומושקה מסתלק. מושקה מוצא אדם אחר עם סוס זהה, המזמר ניגון הנשמע כהמשך של הניגון הקודם. שוב הוא שוכח מהפריץ ומהסוס, ושוב הוא מבקש מהגוי ללמד אותו את הניגון, ומשלם תמורתו את חמישים הרובל הנותרים. גם הפעם כשהוא נזכר בסוס, הגוי מסרב לתת לו אותו ללא תשלום נוסף. 

מושקה חוזר לאחוזה ללא הסוס, והפריץ בתגובה חובט בו ומגרש אותו ואת משפחתו מהעיירה, כשהפעם מושקה הוא "עם כתם על המצח וכתם על הגב". הם נודדים בדרכים ותמיד זוכרים את הניגון. אחרי כמה שנים הם מגיעים לעיר בה יושב רב גדול. הם מתקבלים אצלו במוצאי שבת והוא שואל אותם שאלות על מצבם, אך כל מה שהם יכולים לענות לו הוא הניגון. המסובים פורצים בצחוק ולעג, אך הרב דופק משתיקם באומרו שזהו הניגון שתמיד חיכו לו, והוא הניגון אשר ישירו כשיבוא המשיח.

== יוצרים ==
מילים: יורם טהרלב, לחן: מתי כספי, עיבוד: משה וילנסקי, ביצוע: חוה אלברשטיין מתוך אלבומה של חוה אלברשטיין "לו יהי" משנת 1973.

== השיר בספרי תווים ==
* חוה אלברשטיין, שיר במתנה, עמ' 58, הוצאת מסדה-פרס, 1979. 
* יאיר שרגאי (עורך), לאוהבים את האביב: שירי יורם טהרלב, עמ' 40, הוצאת משרד הביטחון, 1981. 

== קישורים חיצוניים ==

* [https://www.nli.org.il/he/items/NNL_MUSIC_AL997010985429405171/NLI דף השיר], באתר הספרייה הלאומית
* 

== הערות שוליים ==

קטגוריה:שירי 1973
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי מתי כספי
קטגוריה:שירים על סוסים
יוהאן זיגיסמונד, הנסיך הבוחר מברנדנבורג

יוהאן זיגיסמונד, הנסיך הבוחר מברנדנבורג (בגרמנית: Johann Sigismund, Kurfürst von Brandenburg und Herzog von Preußen; 8 בנובמבר 1572 – 23 בדצמבר 1619), היה הנסיך הבוחר של ברנדנבורג בין השנים 1608–1619, ודוכס פרוסיה בין השנים 1618–1619.

==ביוגרפיה==
יוהאן זיגיסמונד נולד ב-8 בנובמבר 1572 בהאלה ליואכים השלישי פרידריך, הנסיך הבוחר מברנדנבורג, ולקתרינה מברנדנבורג-קיסטרין, בתו של יוהאן, מרקיז ברנדנבורג-קיסטרין.

בשנת 1594 התחתן יוהאן זיגיסמונד עם אנה מפרוסיה, בתם של אלברכט פרידריך, דוכס פרוסיה ומריה אלאונורה מקלווה, שהייתה אמורה לרשת את נחלות אביה לאחר מותו, מכיוון שלא היו לו בנים. בשנת 1608 מת אביו יואכים השלישי פרידריך, הנסיך הבוחר מברנדנבורג, ויוהאן זיגיסמונד עלה לשלטון במקומו. מכיוון שהיה וסאל של מלך פולין, נשבע יוהאן זיגיסמונד בשנת 1611 אמונים לזיגמונט השלישי, מלך פולין.

בשנת 1613 המיר יוהאן זיגיסמונד את דתו מלותרניזם לקלוויניזם, אך לאחר התנגדויות רבות ברחבי הנסיכות, ואפילו מצד אשתו, הכיר יוהאן זיגיסמונד בשנת 1615 בשתי הדתות כחוקיות במדינה. בשנת 1614 קיבל יוהאן זיגיסמונד באמנת קסנטן קיבל את דוכסות קלווה ואת רוזנויות מארק וראבנסברג, בעוד יריבו וולפגנג וילהלם, רוזן פפאלץ-נויבורג קיבל את דוכסויות יוליך וברג, ובשנת 1618 ירש מחמיו אלברכט פרידריך, דוכס פרוסיה את דוכסות פרוסיה.

ב-23 בדצמבר 1619 מת יוהאן זיגיסמונד בברלין, ובמקומו עלה לשלטון בנו גאורג וילהלם.

==משפחתו==
בשנת 1594 התחתן יוהאן זיגיסמונד עם אנה מפרוסיה, בתם של אלברכט פרידריך, דוכס פרוסיה ומריה אלאונורה מקלווה, ממנה נולדו לו 8 ילדים:
* גאורג וילהלם, הנסיך הבוחר מברנדנבורג (1595–1640)
* אנה סופיה מברנדנבורג (1598–1659)
* מריה אלאונורה מברנדנבורג (1599–1655)
* קתרינה מברנדנבורג (1602–1644)
* יואכים זיגיסמונד מברנדנבורג (1603–1625)
* אגנס מברנדנבורג (1606–1607)
* יוהאן פרידריך מברנדנבורג (1607–1608
* אלברכט כריסטיאן מברנדנבורג (1609)

== אילן יוחסין ==

==קישורים חיצוניים==

* 
* 

{| class="wikitable" align="center" style="margin:auto;"
|-
| colspan="3" align="center"| יוהאן זיגיסמונד, הנסיך הבוחר מברנדנבורג בית הוהנצולרן נולד:8 בנובמבר 1572 מת:23 בדצמבר 1619
|-
| rowspan="1" align="center"| יואכים השלישי פרידריך
| rowspan="1" align="center"| נסיכות הבוחר מברנדנבורג 1608–1619
| rowspan="2" align="center"| גאורג וילהלם
|-
| rowspan="1" align="center"| אלברכט פרידריך
| rowspan="1" align="center"| דוכסות פרוסיה 1618–1619
|}

==הערות שוליים==

קטגוריה:נסיכים בוחרים מברנדנבורג
קטגוריה:בית הוהנצולרן
קטגוריה:ילידי 1572
קטגוריה:נפטרים ב-1619
דיבהי

דיבהי (בדיבהי: ދިވެހި; דיבהי IPA: [d̪iˈʋehi]) היא שפה הודו-ארית המדוברת באיים המלדיביים ובאיי לקשאדוויפ שבהודו. היא השפה הרשמית של המלדיביים. היא הושפעה בעיקר מערבית, אך גם מצרפתית, פרסית, פורטוגזית, הינדוסטנית ואנגלית.

==התאאנא==
התאאנא הוא הכתב המשמש את דיבהי. הוא הופיע לראשונה במסמך מלדיבי בתחילת המאה ה-18. הכתב הוא מסוג אבוגידה.

==קישורים חיצוניים==

* [http://www.omniglot.com/writing/thaana.htm דיבהי באתר אומניגלוט] 

קטגוריה:ערכים שבהם תבנית בריטניקה אינה מתאימה
קטגוריה:שפות
קטגוריה:כתב
רפיעה ע'ובאש

רפיעה עובייד ע'ובאש (בערבית: رفيعة غباش נולדה ב-13 בנובמבר 1956) היא פסיכיאטרית ואפידמיולוגית דובאית, שכיהנה בשנים 2000–2009 כנשיאה של אוניברסיטת המפרץ הפרסי בבחריין. היא גם נשיאת הרשת הערבית לנשים במדע וטכנולוגיה, ארגון שמסייע לנשים להתקדם לתפקידי מנהיגות במדע, ולמשוך יותר נשים לתחום.

עבור עבודתה בקידום השכלתן של נשים ערביות, זכתה ע'ובאש בפרס "הישגים בחינוך של נשים במזרח התיכון" ב-2002.

ע'ובאש למדה לתואר ראשון ברפואה באוניברסיטת קהיר, והמשיכה לדוקטורט בפסיכיאטריה קהילתית ואפידמיולוגית באוניברסיטת לונדון.

יש לה קליניקה פעילה כפסיכיאטרית, ובעבר החזיקה בתפקיד דיקנית הפקולטה לרפואה ושירותי בריאות באוניברסיטת איחוד האמירויות הערביות, עד שנת 2001.
היא כתבה בהרחבה על פסיכיאטריה, ואף זכתה בפרס "רופאי מצוינות" בשנת 2004.

== קישורים חיצוניים ==

== הערות שוליים ==

קטגוריה:פסיכיאטריות ערביות
קטגוריה:נשים בחרייניות
קטגוריה:דובאים
קטגוריה:ילידות 1956
קטגוריה:אמירתים שנולדו במאה ה-20
חוגלית

חוגלית (שם מדעי: Perdix) היא סוג עוף קרקע ממשפחת הפסיוניים הקרובה לחוגלה החיה בכרי דשא וערבות ברחבי אירופה ואסיה וכן נפוצה לאזורים רחוקים כמו לאמריקה הצפונית.

החוגלית אפורה ובעלת ראש וכנפיים חומים, מעל הראש כרבולת חומה עד כתומה, ושאר הגוף אפור או כהה עם סימנים לבנים. 

מיני החוגלית מותאמים לחיים בערבות הפתוחות וחלק מהמינים יכולים לשרוד גם ברמות גבוהות. הם ניזונים בעיקר מחזזיות ומזרעים אך האפרוחים ניזונים בעיקר מחרקים. הם חיים בלהקות קטנות ולעיתים מצויים עם מיני פסיוניים אחרים.

מיני החוגלית אינם מגיעים לישראל.

==מינים==
*חוגלית אפורה (Perdix perdix)
*חוגלית דאוריה (Perdix daurica)
*חוגלית טיבטית (Perdix hodgsoniae)

==קישורים חיצוניים==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:פסיונים
תרנגול שלג

תרנגול שלג (שם מדעי: Tetraogallus) היא סוג של חוגלות החיים בהרים גבוהים וברחבי אירואסיה, בעיקר בהימלאיה.

== מאפיינים ==
תרנגולי השלג הם עופות קטנים הקרובים לשליו ולא לתרנגול אך הם בעלי כרבולת שחורה על ראשם. הם חיים באזורים הרריים. צבע הנוצות אפור עם דפוסי צבע לבנים, שחורים, אדמוניים וורודים. הזכרים והנקבות דומים בהופעתם אך הנקבות קטנות יותר וצבעיהן דהויים יותר. 
לתרנגולי השלג יש פלומה עבה שבבסיסה נוצות מבודדות, מעטה המסייע להם לשרוד בקור עז, עד 40 מעלות מתחת לאפס.

תרנגולי השלג כמעט אינם מסוגלים לעוף ומעופם מסורבל. עם זאת, הם נוהגים להפיל עצמם ממקומות גבוהים ולנווט במעוף את דרכם למטה.
הם ניזונים בעיקר מצמחים, בתוספת חרקים מזדמנים.

==מינים==
* Tetraogallus caucasicus
* Tetraogallus caspius
* חוגלת ההימלאיה (Tetraogallus himalayensis)
* חוגלה טיבטית (Tetraogallus tibetanus)
* Tetraogallus altaicus

==קישורים חיצוניים==

קטגוריה:בעלי חיים שתוארו ב-1832
קטגוריה:טקסונים שתוארו בידי ג'ון אדוארד גריי
קטגוריה:טווסים
חוגלת הרים

Arborophila rufogularis
חוגלת הרים (שם מדעי: Arborophila) הוא סוג ממשפחת הפסיוניים הקרובים למיני הפרנקולין. הם חיים ברחבי ההרים של מזרח אסיה ודרומה.

מינים אלה קטנים יחסית ובעלי עיניים גדולות אדומות וסימני פסים לאורך הגוף. הגוף עגלגל והם בעלי כנפיים קטנות וזנב קצר אך רגליים ארוכות. הם מעופפות חלשות ויעדיפו לברוח לבין השיחים כשטורף מאיים עליהם.

מינים אלה חיים באזורי יערות הרריים וחלקם נמצאים בסכנה עקב כריתת היערות וכן עקב ציד.

==מינים==
* Arborophila torqueola
* Arborophila rufipectus
* Arborophila mandellii
* Arborophila gingica
* Arborophila rufogularis
* Arborophila atrogularis
* Arborophila crudigularis
* Arborophila ardens
* Arborophila javanica
* Arborophila orientalis
* Arborophila sumatrana
* Arborophila campbelli
* Arborophila rolli
* Arborophila brunneopectus
* Arborophila davidi
* Arborophila cambodiana
* Arborophila hyperythra
* Arborophila rubrirostris
* Arborophila merlini

המינים A. charltonii ו-A. chloropus הועברו ב-2021 לסוג נפרד חוגלית אסיה (Tropicoperdix).

== קישורים חיצוניים ==

קטגוריה:בעלי חיים שתוארו ב-1837
קטגוריה:טקסונים שתוארו בידי בריאן הוטון הודג'סון
קטגוריה:רולוליים
האצטדיון האולימפי החדש של טוקיו

האצטדיון האולימפי החדש של טוקיו (ביפנית: 新国立競技場) הוא אצטדיון ספורט אשר אירח את טקסי הפתיחה והנעילה של המשחקים האולימפיים 2020, תחרויות האתלטיקה במשחקים האולימפיים ושלבי הגמר של הכדורגל.

== היסטוריה ==
בשנת 2007 העיר טוקיו התעניינה לארח את אולימפיאדת (2016) להרוס את האצטדיון הישן ולבנות אצטדיון שיכיל 100,000 מקומות ישיבה. טוקיו כשלה במכרז האולימפי 2016. לאצטדיון הייתה תוכנית שהאצטדיון יכיל 80,000 מקומות ישיבה לטובת מונדיאל 2022 וגביע העולם ברוגבי לשנת 2019. ב-2014 נהרס האצטדיון האולימפי הישן.

ב-21 בדצמבר 2019 הושלמו עבודות הבנייה באצטדיון.<ref></ref>

הטורניר הראשון שנערך באצטדיון היה משחק הגמר של גביע הקיסר, ב-1 בינואר 2020, שבו ויסל קובה זכתה והיה לתואר הראשון שלה אי פעם.<ref></ref>
<gallery>
Kokuritsu Kasumigaoka Rikujo Kyogijo 191221b.jpg
Kokuritsu Kasumigaoka Rikujo Kyogijo 191221d.jpg
Kokuritsu Kasumigaoka Rikujo Kyogijo 191221c.jpg
</gallery>
== קישורים חיצוניים ==

* 

==הערות שוליים==

קטגוריה:טוקיו: ספורט
קטגוריה:יפן: אצטדיונים ומתקני ספורט
קטגוריה:יפן: אצטדיונים ומתקני ספורט לאומיים
דוד צדקה

בכתיבת [[ספר תורה]]
הרב דוד שלום צדקה (נולד בה'תרצ"ו, 1936) הוא רבה הספרדי של פרדס חנה-כרכור. זקן רבני הערים במדינת ישראל בתפקיד רשמי, בנו של ראש ישיבת פורת יוסף הרב יהודה צדקה.

== ביוגרפיה ==
נולד בירושלים לרב יהודה צדקה ולרבנית פהימה בשנות ה-30 של המאה ה-20, בן שני לאחר הבכור הרב משה צדקה. כשנה לאחר לידתו החל אביו למסור שיעורים בישיבת פורת יוסף, הם התגוררו באותה העת ברחוב חיים עוזר בשכונת בית ישראל בירושלים. בילדותו התחנך בתלמוד תורה בני ציון, ובבחרותו למד בישיבת פורת יוסף והיה תלמידו של הרב עזרא עטייה. לאחר מכן למד במכון הארי פישל שם הוסמך לכהן כרב עיר. נישא למרגלית לבית ויזאן.

לאחר נישואיו התגורר ברחוב צפניה בירושלים, עד שנקרא לכהן כרב הקהילה היהודית בארגנטינה, בשנת 1971 התמודד על משרת רב העיר הספרדי של פרדס חנה-כרכור מול הרב שלמה משה עמאר, ניצח בבחירות והתמנה למשרה לצד רב העיר האשכנזי, הרב חיים יעקב לוין. מאז פטירת הרב לוין ב-1992 מכהן הרב צדקה לבדו כרב העיר.

===פעילותו ותפקידים נוספים===
הרב צדקה עם הרב יצחק יוסף
בנוסף לתפקידו, הרב מוסר שיעורי תורה ודרשות ברחבי הארץ, מלבד שיעוריו הקבועים בהלכה בפרדס חנה ובגבעת אולגה. עודד הקמת שיעורי ערב וכנסים לצעירים, יזם והקים רשת שיעורי תורה לתושבי פרדס חנה וחדרה יחד עם הרב שמעון ביטון והרב דוד משתה, שיעורים המכונים בשם "בר בי רב" ומתקיימים בימי חופשה וכדומה. הוא ידידו של הרב הראשי לישראל הרב יצחק יוסף, והיה מוסר את השיעור המקדים בבית הכנסת היזדים, מדי שנה במוצאי השבת הסמוכה ליום השנה של אביו הרב יהודה צדקה. כן הוא מעביר שיעור ביום הזיכרון לחללי מערכות ישראל בבית "יד לבנים" בפרדס חנה.
הוא עודד את הקמתם של בתי כנסת רבים בפרדס חנה וכרכור, ולאחר פטירת אביו הקים על שמו את בית הכנסת "קול יהודה" בעיר, שם הוא מקפיד להתפלל בהנץ החמה.

משנת 1972 הרב משמש כחבר בגוף הבוחר למועצת הרבנות הראשית ואת הרבנים הראשים לישראל לצד רבנים ואישי ציבור אחרים.
== משפחתו ==
* אביו, רבי יהודה צדקה.
* אחיו, הרב משה צדקה, ראש ישיבת פורת יוסף.
* אחיו, הרב אליהו צדקה, ראש כולל "דורשי תורה" ברמת גן.
* גיסו, הרב יעקב שכנזי, מו"צ בעדה החרדית הספרדית ומחבר ספרים.
* גיסו, הרב אבנר מרציאנו, אב בית דין וראש כולל בירושלים.
* הרב מרדכי אליהו הוא בן דודתו (אמו של הרב אליהו היא אחותו של אביו הרב יהודה צדקה).
* בנו, יעקב צדקה, הקים מוסדות חינוך ושימש ראש כולל, כיום חבר מועצה במועצת פרדס חנה

== ספריו ==
* באהלי תורה - מקבץ דרשותיו במסגרת "יום שכולו תורה".

== לקריאה נוספת ==
* מגזין עונג שבת, יום ליום, גיליון 1527, כ"ה אדר תשע"ז, ראיון מקיף עם הרב.
* גיליון תור הזהב, הדרך, ו בחשון תשע"ח, ריאיון עם הרב דוד צדקה.

==קישורים חיצוניים==

* [https://youtu.be/Ajld--mI800 הרב דוד צדקה בשיחה לצעירים] יוטיוב.
* [http://chabad.info/news/עשרות-משתתפים-בכינוס-תורה-בפרדס-חנה-כר/ עשרות משתתפים בכינוס תורה בפרדס חנה בראשות הרב צדקה.] באתר חב"ד אינפו, כ'ניסן תשע"ח.

== הערות שוליים ==

קטגוריה:בוגרי ישיבת פורת יוסף
קטגוריה:בוגרי תלמוד תורה בני ציון
קטגוריה:משפחת חיים (בגדאד)
קטגוריה:פרדס חנה: רבנים
קטגוריה:רבני מועצות מקומיות
קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:ישראלים שנולדו ב-1936
שליו במבוק

שליו במבוק (שם מדעי: Bambusicola) הוא סוג ממשפחת הפסיוניים הקרובים למיני הפרנקולין. סוג זה קרוב לסוג חוגלית ולמרות שמו אינו שליו. הסוג מצוי בעיקר ביערות במבוק ברחבי אסיה ובסין, אך חלקם הופצו לעוד אזורים על ידי האדם.

שלווי הבמבוק קטנים, צבעוניים ובעלי גוף אדמוני עם פס כחול לאורך הפנים וכיפה חומה. אורכם הממוצע 30 ס"מ. הרגליים צהובות וארוכות ועוזרים להם לרוץ מהר כדי להימלט מטורפים. 

התזונה העיקרית שלהם מורכבת מעלי במבוקים וגם מזרעים, פירות יער, נבטים וחרקים שונים.

==מינים==
* Bambusicola fytchii
* Bambusicola thoracicus
* Bambusicola sonorivox

== קישורים חיצוניים ==

קטגוריה:בעלי חיים שתוארו ב-1863
קטגוריה:טקסונים שתוארו בידי ג'ון גולד
קטגוריה:טווסים
יואכים השלישי פרידריך, הנסיך הבוחר מברנדנבורג

יואכים השלישי פרידריך, הנסיך הבוחר מברנדנבורג (בגרמנית: Joachim III Friedrich, Kurfürst von Brandenburg und Herzog von Preußen; 27 בינואר 1546 – 18 ביולי 1608), היה הנסיך הבוחר של ברנדנבורג בין השנים 1598–1608.

==ביוגרפיה==
יואכים פרידריך נולד ב-27 בינואר 1546 בקלן, בן ליוהאן גאורג, הנסיך הבוחר מברנדנבורג, ולסופיה מלגניצה, בתו של פרדריק השני, דוכס לגניצה. בשנת 1570 התחתן יואכים פרידריך עם קתרינה מברנדנבורג-קיסטרין, בתם של יוהאן, מרקיז ברנדנבורג-קיסטרין וקתרינה מבראונשווייג-וולפנביטל, ובשנת 1603 התחתן יואכים פרידריך עם אלאונורה מפרוסיה, בתם של אלברכט פרידריך, דוכס פרוסיה ומריה אלאונורה מקלווה.

בשנת 1598 מת אביו יוהאן גאורג, הנסיך הבוחר מברנדנבורג, ויואכים פרידריך עלה במקומו לשלטון.

ב-18 ביולי 1608 מת יואכים פרידריך בקפניק, ובמקומו עלה לשלטון בנו יוהאן זיגיסמונד.

==משפחתו==
בשנת 1570 התחתן יואכים השלישי פרידריך עם קתרינה מברנדנבורג-קיסטרין, בתם של יוהאן, מרקיז ברנדנבורג-קיסטרין וקתרינה מבראונשווייג-וולפנביטל, ממנה נולדו לו 8 ילדים:
* יוהאן זיגיסמונד, הנסיך הבוחר מברנדנבורג (1572–1619)
* אנה קתרינה מברנדנבורג (1575–1613), התחתנה עם כריסטיאן הרביעי, מלך דנמרק
* בת (1576)
* יוהאן גאורג, דוכס יגרנדורף (1577–1624)
* אוגוסט מברנדנבורג (1580–1601)
* אלברכט פרידריך מברנדנבורג (1582–1600)
* יואכים מברנדנבורג (1583–1600)
* ארנסט מברנדנבורג (1583–1613)
* ברברה סופיה מברנדנבורג (1584–1636), התחתנה עם יוהאן פרידריך, דוכס וירטמברג
* בת (1586)
* כריסטיאן וילהלם מברנדנבורג (1587–1665)

בשנת 1603 התחתן יואכים השלישי פרידריך עם אלאונורה מפרוסיה, בתם של אלברכט פרידריך, דוכס פרוסיה ומריה אלאונורה מקלווה, ממנה נולדו לו בת אחת:
* מריה אלאונורה (1607–1675), התחתנה עם לודוויג פיליפ, רוזן פפאלץ-זימרן-קייזרסלאוטרן

== אילן יוחסין ==

==קישורים חיצוניים==

* 
* 

{| class="wikitable" align="center" style="margin:auto;"
|-
| colspan="3" align="center"| יואכים השלישי פרידריך, הנסיך הבוחר מברנדנבורג בית הוהנצולרן נולד:27 בינואר 1546 מת:18 ביולי 1608
|-
| rowspan="1" align="center"| יוהאן גאורג
| rowspan="1" align="center"| נסיכות הבוחר מברנדנבורג 1598–1608
| rowspan="1" align="center"| יוהאן זיגיסמונד
|}

קטגוריה:נסיכים בוחרים מברנדנבורג
קטגוריה:בית הוהנצולרן
קטגוריה:ילידי 1546
קטגוריה:נפטרים ב-1608
חוגלה פסיונית

חוגלה פסיונית (שם מדעי: Tetraophasis) הוא סוג ממשפחת הפסיוניים הקרובים למיני הפרנקולין וכמוהם שייך לתת-משפחת החוגלות.

החוגלות הפסיוניות חיות באזורים מיוערים, ברחבי מזרח אסיה מהודו ועד סין. הן מזכירות בצורתן את עופות המונאל החיים באותם יערות, אף שהם אינם קרובים. החוגלות מותאמות לחיים בגבהים ויש להן נוצות מבודדות חום. הצוואר של הזכרים מקושט באדום וזנבם ארוך כמו אצל פסיונים שונים.

החוגלות הפסיוניות מחפשות בקרקע מיני פקעות, שורשים וחסרי חוליות קטנים למאכל והן מצויות רוב זמנן על הקרקע.

==מינים==
*Tetraophasis obscurus
*Tetraophasis szechenyii

== קישורים חיצוניים ==

קטגוריה:בעלי חיים שתוארו ב-1871
קטגוריה:טקסונים שתוארו בידי דניאל אליוט
קטגוריה:פסיונים
תרנגול דרבני

תרנגול דרבני (שם מדעי: Galloperdix) הוא סוג של שלווים ממשפחת הפסיוניים ותת-משפחת החוגלות. 

מיני התרנגול חיים בתת-היבשת ההודית והם בעלי ראשים צבעוניים, צוואר ארוך וגוף אפור המנוקד בנקודות לבנות לאורך כל הגוף. הראש אפור וקטן והמקור אפור או ורוד. הנקבות לעומתם דהויות ומוסוות כדי להגן על האפרוחים והביצים.

הם חיים ביערות שונים או סבכים ומקימים טריטוריות ברורות בהם הם מצויים. בעונת הרבייה הזכרים לוחמים אחד בשני במאבק על הנקבות.

==מינים==
* Galloperdix spadicea 
* Galloperdrix lunulée
* Galloperdix bicalcarata

==קישורים חיצוניים==

קטגוריה:בעלי חיים שתוארו ב-1845
קטגוריה:טקסונים שתוארו בידי אדוארד בליית
קטגוריה:טווסים
ריזוטרה

ריזוטרה (שם מדעי: Rhizothera) היא סוג של חוגלות החיים בהרים טרופיים בחצי האי המלאי. בסוג זה ישנם 2 מינים.

הריזוטרות הם עופות דמויי-חוגלה המצויים ביערות במלזיה ובאיים באינדונזיה כמו סומטרה או בורנאו והם בעלי מקורים ארוכים, ראשים אדמוניים וגוף אפור-כתום. פלג גופם התחתון לבן והרגליים ארוכות ועוזרות להם לצעוד בזריזות.

הם מחפשים על קרקע היער פירות שונים, ניצנים וחרקים שונים.

==מינים==
*ריזוטרה ארוכת מקור (Rhizothera longirostris)
*ריזוטרת האוס (Rhizothera dulitensis)

==קישורים חיצוניים==

קטגוריה:בעלי חיים שתוארו ב-1841
קטגוריה:טקסונים שתוארו בידי ג'ורג' רוברט גריי
קטגוריה:פסיונים
קטגוריה:אינדונזיה: עופות
פרנקולין מצויץ

פרנקולין מצויץ (שם מדעי: Dendroperdix sephaena) הוא מין דמוי-תרנגול ממשפחת הפסיוניים הקרוב לסוג פרנקולין ובעבר שייך אליו, אך כיום מהווה מין יחיד בסוגו. מצוי בטבע באפריקה שמדרום לסהרה.
== מאפיינים ==
אורכו של הפרנקולין המצויץ 33-35 ס"מ ומשקלו 240-460 גרם. הוא בעל צוואר ארוך וגוף מעול עם כנפיים חומות, בטן בהירה וצוואר מנומר בכתמים שחורים. הראש בעל כיפה שחורה וישנו פס שחור בין העיניים למקור השחור.

מצוי באזורים שונים ברחבי הערבות והסוואנות האפריקניות והוא מסתגל גם לאזורים יבשים יותר. מזונו העיקרי הוא זרעים, ניצני עלים וחרקים. הוא מצוי מסודאן בצפון לדרום אפריקה בדרום.

== תת-מינים ==
* D. s. grantii 
* D. s. rovuma 
* D. s. spilogaster 
* D. s. zambesiae 
* D. s. sephaena 

==גלריה==
<gallery mode=packed heights=90>
Crested Francolin, Dendroperdix sephaena, Hluhluwe-Umfolozi Game Reserve (7698326986).jpg
Crested Francolin, Dendroperdix sephaena, feeding in dung at Pilanesberg National Park, Northwest Province, South Africa (29232241664).jpg|ניזון מצואה בדרום אפריקה
Dendroperdix sephaena -Limpopo, South Africa-8.jpg
Crested Francolin (Dendroperdix sephaena) (6033072564).jpg
Crested Francolin SMTC.jpg
</gallery>

== קישורים חיצוניים ==

==הערות שוליים==

קטגוריה:בעלי חיים שתוארו ב-1836
קטגוריה:טקסונים שתוארו בידי אנדרו סמית
קטגוריה:טווסים
קטגוריה:עופות יחידים בסוגם
קטגוריה:עופות הסוואנה האפריקנית
קטגוריה:דרום אפריקה: עופות
סן מיגל (נהר, קולורדו)

נהר סן מיגל (באנגלית: San Miguel River) הוא יובל של הנהר דולורס, באורך 130 קילומטרים בדרום-מערב מדינת קולורדו שבארצות הברית. מקורותיו בהרי סן חואן מדרום-מזרח לטליורייד (). הנהר זורם לצפון-מערב, לאורך המורד הדרומי של רמת אנקומפגרה, דרך היישובים פלייסרוויל (Placerville), נוקלה (Nucla) ונשפך לנהר דולורס, יובל של הנהר קולורדו, במערב מחוז מונטרוז, בערך 24 קילומטרים מזרחית לקו הגבול עם מדינת יוטה ().

הסן מיגל זורם בחופשיות פחות או יותר, עם זאת, סכרי הטיה מנקדים את הנהר ומשנים את הזרמים. שיפוע הנהר סן מיגל משתנה מתלול מאוד בחלקיו העליונים (כשהוא יוצר זרם רדוד, סלעי ובלתי עביר לשיט) לשיפוע מתון בחלקיו התחתיים, הפרש גובה של 9.5-5.7 מטר לקילומטר אורך, המאפשר שיט במים לבנים במגוון אשדות בתחום II+--III. הפרש הגבהים בין מקורות הנהר לשפך הוא 2,100 מטרים, מאזור אלפיני לאזור מדברי. הספיקה הממוצעת היא 17 מטרים בשנייה.

שייטים בקיאקים וברפטינג במים לבנים יכולים ליהנות מקטעים רבים על הסן מיגל. מינימום ספיקה מומלץ לסירות קטנות הוא 7 מטרים בשנייה, כשהנהר ראוי לשיט סמוך לפלייסרוויל בשלהי אפריל או תחילת מאי. נוהגים לשוט בכמה קטעים באורכים שונים משם ועד השפך לדולורס, סמוך לעיירת המכרות אורניום הנטושה יוראוון (Uravan). רוב הנהר נחשב בדרגה 2 עם כמה אשדות בדרגה שלוש שעשויים להיות מאתגרים בזרימות חזקות, כאשר מהירות הזרם מקשה על עצירה לשם בחינת המעבר הטוב יותר. סכנות נוספות בנהר הם שלושת סכרי ההטיה בין נאצ'ריטה (Naturita) לגשר כביש 145 מזרחית לנורווד (Norwood). כולם נוחים לשאת את הסירה מעבר להם. עם זאת, כשהנהר מתפתל דרך העמק החקלאי מזרחית לנצ'וריטה, חוצים כמה גדרות בקר את הנהר.

שייט מסיע סירה מעבר לסכר ההטיה הראשון בסמוך לנורווד

==קישורים חיצוניים==

קטגוריה:קולורדו: נהרות
קטגוריה:יובלי הקולורדו
חוגלה מדגסקרית

חוגלה מדגסקרית (שם מדעי: Margaroperdix madagarensis) הוא מין עוף דמוי-חוגלה ממשפחת הפסיוניים המהווה מין יחיד בסוגו. החוגלה אנדמית לאי מדגסקר שבאוקיינוס ההודי.

== מאפיינים ==
אורכה של החוגלה המדגסקרית 24-28 ס"מ ומשקלה 220 גרם. היא בעלת נוצות אדומות עם חזה אפור ומעט מנומר וכנפיים חומות. ראשה שחור מפוספס בפסים לבנים מעל ומתחת לעיניים וצווארה אדום. הרגליים צהובות ובעלות אצבעות ארוכות. הנקבות קטנות מהזכרים.

החוגלה מסתתרת בין סבכים ומעופפת לעיתים רחוקות בצורה מגושמת. היא משמיעה קולות צרודים העוזרים לזהות אותה ביער.

היא חיה בעיקר ביערות הרריים או יערות טרופיים אחרים ולא באזורים פתוחים. היא ניזונה בעיקר ממיני צמחים ופירות קטנים, אך גם מיצורים קטנים כמו חרקים ותולעים. 

==ראו גם==
* הפארק הלאומי מרוג'ג'י

== קישורים חיצוניים ==

==הערות שוליים==

קטגוריה:בעלי חיים שתוארו ב-1786
קטגוריה:טקסונים שתוארו בידי ג'יובאני אנטוניו סקופולי
קטגוריה:טווסים
קטגוריה:מדגסקר: בעלי חיים אנדמיים
קטגוריה:עופות יחידים בסוגם
קטגוריה:עופות יערות הגשם של מדגסקר
קטגוריה:מדגסקר: עופות
חוגלה שחורה

חוגלה שחורה (שם מדעי: Melanoperdix niger) היא מין חוגלה החיה באזורים הטרופיים בדרום-מזרח אסיה ומהווה מין יחיד בסוגה.
== מאפיינים ==
חוגלה זו היא קטנה יחסית, אורכה רק 27 ס"מ והיא בעלת כסות נוצות שחורה כמעט לגמרי. אפילו האישונים שלה בעלי צבעי חום כהה. אך הרגליים, המקור ופלג הגוף התחתון לבנים. הנקבות קטנות מהזכרים ובעלות כסות יותר בהירה באזור הצוואר אך מקורן שחור.

בית הגידול של חוגלה זו הוא ביערות גשם ברחבי מלזיה, בורנאו, סומטרה ואזורים נוספים בדרום-מזרח אסיה. בעבר נפוצה גם בסינגפור אך נכחדה שם.

מצב השימור של חוגלות אלה מוגדר כפגיע עקב ציד, פגיעה אנושית בבית גידולן ואוכלוסיות מבודדות יותר ויותר אחת מהשנייה.

==קישורים חיצוניים==

==הערות שוליים==

קטגוריה:בעלי חיים שתוארו ב-1829
קטגוריה:טקסונים שתוארו בידי ניקולס אילוורד ויגורס
קטגוריה:רולוליים
קטגוריה:עופות יחידים בסוגם
קטגוריה:בורנאו: עופות
קטגוריה:סומטרה: עופות
חוגלה חלודית

חוגלה חלודית (שם מדעי: Caloperdix oculeus) היא מין יחיד בסוג מתת-משפחת החוגלות שבמשפחת הפסיוניים. חיה בטבע ביערות דרום-מזרח אסיה.

חוגלה זו היא קרובת משפחתם של השליו והפרנקולין והיא קטנה כמותם ומגיעה לאורך 23–27 ס"מ בממוצע. משקלה מגיע ל-230 גרם והיא בעלת גוף בעל נוצות חומות-זהובות, כנפיים חומות וצוואר ורוד. המקור צר ומחודד והעיניים צהובות עם עור אדום סביבן. הכנפיים שחורות ומעוגלות. החוגלה מעופפת לעיתים רחוקות בצורה מגושמת.

חוגלה זו חיה ביערות הגשם הטרופיים של אינדונזיה, מלזיה, מיאנמר ותאילנד.

מצב השימור שלה מוגדר קרוב לסיכון עקב פגיעה באזורי המחיה שלה וגם כתוצאה מציד.

==תת-מינים==
* C. o. oculeus
* C. o. ocellata 
* C. o. borneensis

==קישורים חיצוניים==

==הערות שוליים==

קטגוריה:בעלי חיים שתוארו ב-1815
קטגוריה:רולוליים
קטגוריה:עופות יחידים בסוגם
קטגוריה:תאילנד: עופות
קטגוריה:טקסונים שתוארו בידי קונרד יאקוב טמינק
נורודום סוראמאריט, מלך קמבודיה

נורודום סוראמאריט (6 במרץ 1896 – 3 באפריל 1960) היה מלך קמבודיה משנת 1955 ועד מותו.

== חייו ==
סוראמאריט היה אביו של המלך נורודום סיהאנוק וסבו של המלך הנוכחי נורודום סיהאמוני. הוא נולד בפנום פן, בנו היחיד של הנסיך נורודום סות'ארוט (Norodom Sutharot) ונכדו של המלך נורודום. הוא היה אחיינו של המלך סיסוואת' מוניוונג (Sisowath Monivong). הוא היה לחתנו כאשר נשא לאשה את בתו סיסוואת' קוסאמאק ב-1920. נולדו להם שלושה בנים ובת. שימש כשלישו וכמזכירו של סיסוואת' מוניוונג (1918–1925) ואחר כך כראש לשכת הארמון המלכותי (1927–1929), כשר (1929–1938, 1939–1941) וכן כשליח מיוחד לצרפת ב-1939.

כאשר מת סיסוואת' מוניוונג ב-1941 נבחר כמלך תחתיו נורודום סיהאנוק, בנו בן ה-18 של סוראמאריט. ב-1955 ויתר סיהאנוק על כתרו לטובת אביו סוראמאריט. סוראמאריט מת ב-1960 בגיל 64. אז ירש אותו בנו כראש המדינה (הוא קיבל שנית את תואר המלוכה רק ב-1993). אשתו של סוראמאריט נותרה המלכה האם עד מותה ב-1975.

ב-1941 הוענק לסוראמאריט עיטור צלב האבירות הגדול של המסדר המלכותי של קמבודיה. הוא עוטר גם בעיטורים של צרפת, יפן, מיאנמר (בורמה), תאילנד, וייטנאם ולאוס.

==קישורים חיצוניים==

* 
* [http://www.royalark.net/Cambodia/camboa18.htm נורודום סוראמאריט], באתר Royalark

קטגוריה:מלכי קמבודיה
קטגוריה:מקבלי עיטור סובורוב
קטגוריה:מפקדים בלגיון הכבוד
קטגוריה:מעוטרי עיטור הכוכב של יוגוסלביה
קטגוריה:ילידי 1896
קטגוריה:נפטרים ב-1960
קטגוריה:קמבודים שנפטרו במאה ה-20
חוגלת טנזניה

חוגלת טנזניה (שם מדעי: Xenoperdix) היא סוג של חוגלות החיות בהרים טרופיים בטנזניה. סוג זה התגלה ב-1994, אך בתחילה נחשב המין חוגלת אודזונגווה (Xenoperdix udzungwensis) למין היחידי. המשך התגלה ע"פ בדיקות מולקולריות עוד מין - חוגלת יער רובהו Xenoperdix obscuratus), החיה כמה קילומטרים ליד החוגלה הראשונה.

מינים אלה מזכירים במראה ובהתנהגות את חוגלת ההרים מדרום-מזרח אסיה ובעיקר למין Arborophila torqueola. כמותם הם חיים ביערות הגשם של הרי טנזניה והם בעלי מקור אדום, ראשים צבועים, חזה מפוספס וגוף אפרפר.

הם מסתתרים בסבכי היער ומסווים את עצמם מטורפים. הם חפשים מזון קטן הכולל נמלים, חיפושיות, זרעים ופירות. שני המינים מצויים בסכנת הכחדה עקב תחום מחייתם הקטן והפגיעה ביערות.

==מינים==
*חוגלת יער רובהו (Xenoperdix obscuratus)
*חוגלת אודזונגווה (Xenoperdix udzungwensis)
==קישורים חיצוניים==

קטגוריה:רולוליים
תומא למאר

תומא למאר (בצרפתית: Thomas Lemar; נולד ב-12 בנובמבר 1995) הוא כדורגלן צרפתי המשחק בעמדת הקשר באתלטיקו מדריד ובנבחרת צרפת.

==קריירת מועדונים==
למאר ערך את הופעת הבכורה שלו בליגת המשנה בצרפת במשחק הפתיחה של עונת 14–2013 כאשר הוא נכנס כמחליף בדקה ה-78 בניצחון קן 3-1 על דיז'ון.

ב-22 בנובמבר 2016, למאר הבקיע את שער הניצחון במשחק הבית של מונקו 2-1 על טוטנהאם במסגרת שלב הבתים בעונת 2016/2017 בליגת האלופות, ובכך סייע לקבוצה לסיים את שלב הבתים במקום הראשון בבית E.

ב-27 ביולי 2018 חתם למאר באתלטיקו מדריד, עמה זכה באליפות ספרד בעונת 2020/2021.

==נבחרת צרפת==
למאר זומן לסגל של נבחרת צרפת לצמד המשחקים נגד נבחרת שוודיה ונבחרת חוף השנהב. הוא ערך את הופעת הבכורה שלו נגד חוף השנהב כאשר הוא מחליף בדקה ה-78 את אדריאן רביו, משחק שנגמר בתיקו אפס.

למאר זכה עם צרפת במונדיאל 2018 שהתקיים ברוסיה.

==תארים==
;מונקו
* ליגת העל הצרפתית: 2016/2017

;אתלטיקו מדריד
* הסופר קאפ האירופי: 2018
*אליפות ספרד: 2020/2021

;נבחרת צרפת
* אליפות העולם בכדורגל: 2018

==קישורים חיצוניים==

* [https://www.fff.fr/equipes-de-france/tous-les-joueurs/fiche-joueur/2729115227-thomas-lemar פרופיל השחקן], באתר הרשמי של התאחדות הכדורגל הצרפתית

קטגוריה:כדורגלנים גוואדלופים
קטגוריה:כדורגלנים צרפתים
קטגוריה:קשרי כדורגל גוואדלופים
קטגוריה:קשרי כדורגל צרפתים
קטגוריה:כדורגלני קן
קטגוריה:כדורגלני מונקו
קטגוריה:כדורגלני נבחרת צרפת
קטגוריה:ספורטאים צרפתים בספרד
קטגוריה:ספורטאים זרים בספרד
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:צרפתים ממוצא גוואדלופי
קטגוריה:צרפתים שנולדו ב-1995
קטגוריה:גוואדלופים שנולדו ב-1995
פרנקולין חוגלתי

פרנקולין חוגלתי (שם מדעי: Pternistis) הוא סוג ממשפחת הפסיוניים, תת-משפחת החוגלות. מינים אלה הם קרובי הפרנקולין, המצוי בישראל ובעבר היו שייכים לאותו הסוג, אך פוצלו לסוג עצמאי. בסוג המפוצל ישנם 23 מינים. השם חוגלה ניתן עקב דמיונם לחוגלות בצבעם ובקוטנם.

הפרקולינים חיים ברחבי ערבות ומקווי המים באפריקה, מתלהקים בחבורות, ומחפשים מזון קטן כשורשים, זרעים, גרגירים וחרקים שונים. הם עצמם עלולים להיטרף על ידי חתוליים וטורפים שונים, עופות דורסים ועופות מים גדולים כמו האנפה. הפרנקולינים מעדיפים לנוע מהר מטורפיהם או להסתתר וכך להערים על הטורפים.

==מיני הסוג==

== קישורים חיצוניים ==

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:טווסים
פרנקולין מפוספס

פרנקולין מפוספס (שם מדעי: Scleroptila) הוא סוג ממשפחת הפסיוניים מתת-משפחת החוגלות וקרוב לסוג הפרנקולין, המצוי בישראל. בעבר היו שייכים לאותו הסוג, אך פוצלו לסוג עצמאי. בסוג המפוצל ישנם 7 מינים וכולם נפוצים באפריקה שמדרום לסהרה. 

הפרנקולינים בעלי גוף עגלגל בצבע חום-ירקרק עם כנפיים חומות בעלות כתמים לבנים גדולים, רגליים צהובות ארוכות וראש לבן עם פסים חומים לאורך הראש והצוואר. המקור אפור והעיניים צהובות.

מינים אלה חיים ביערות, סבכים וסוואנות (בעיקר ליד בורות מים) ברחבי אפריקה. הם משמיעים קולות רועמים המיועדים למשוך נקבות בעונת הרבייה.

==מיני הסוג==
* Scleroptila streptophora
* Scleroptila afra
* Scleroptila levaillantii
* Scleroptila finschi
* Scleroptila shelleyi
* Scleroptila psilolaema
* Scleroptila gutturalis

== קישורים חיצוניים ==

קטגוריה:בעלי חיים שתוארו ב-1852
קטגוריה:טקסונים שתוארו בידי אדוארד בליית
קטגוריה:טווסים
פרנקולין קטן

פרנקולין קטן (שם מדעי: Peliperdix) הוא סוג ממשפחת הפסיוניים מתת-משפחת החוגלות הקרוב לפרנקולין, המצוי בישראל. בעבר היו שייכים לאותו הסוג, אך פוצלו לסוג עצמאי. בסוג המפוצל ארבעה מינים המצויים רק באפריקה שמדרום לסהרה.

פרנקולינים אלה קטנים ביותר ואורכם בבגרות יכול להיות 14 ס"מ בלבד. הם בעלי כנפיים מפוספסות חומות, ראשים בהירים או צהובים, מקור צר ושחור ורגליים צהובות. הם נעים ברחבי הסוואנות או השיחים של אפריקה ומחפשים מזון כמו פקעות, גרגירים, פירות וחרקים. הם מצויים בלהקות ולעיתים הם אף נודדים בחיפוש אחר מזון ומים.

==מיני הסוג==
* Peliperdix lathami
* Peliperdix coqui
* Peliperdix albogularis
* Peliperdix schlegelii

== קישורים חיצוניים ==

קטגוריה:בעלי חיים שתוארו ב-1856
קטגוריה:טקסונים שתוארו בידי שארל לוסיאן בונפרטה
קטגוריה:טווסים